Legenden om Narnia (filmserie)

***Legenden om Narnia*** er en serie av fantasyfilmer fra Walt Disney Pictures og Walden Media, utgitt 2005–2010, basert på C.S. Lewis barnebokserie *[[Narnia]]bøkene*, som ble utgitt 1950–1956. 

Den første filmen, *[[Legenden om Narnia – Løven, heksa og klesskapet|Løven, heksa og klesskapet]]*, hadde kinopremiere den 9. desember 2005, mens den andre, *[[Legenden om Narnia – Prins Caspian|Prins Caspian]]*, hadde premiere 16. mai 2008. De to første filmene ble regissert av Andrew Adamson. Den tredje filmen, *[[Legenden om Narnia - Reisen til det ytterste hav|Reisen til det ytterste hav]]*, ble regissert av Michael Apted og hadde premiere på norske kinoer 26. desember 2010.

Bøkene har tidligere blitt filmatisert som BBC-serien *[[Drømmen om Narnia (tv-serie)|Drømmen om Narnia]]* i 1988–1990.

## ''Løven, heksa og klesskapet'' (2005)

* *Se også: [[Legenden om Narnia – Løven, heksa og klesskapet]]* 

Den første filmen i serien ble regissert av newzealenderen Andrew Adamson og ble stort sett filmet i New Zealand, selv om enkelte scener også ble filmet i Polen, Tsjekkia og England. Den bygger på romanen ''Løven, heksa og klesskapet'' av C.S. Lewis.

Filmen handler om fire britiske barn; Lucy, Edmund, Susan og Peter Pevensie, som ble evakuert fra London under den såkalte «*[[Blitzen|Blitzen»]]* til professor Kirkes hus på landet. De finner et garderobeskap som er en portal til fantasiverdenen Narnia. De møter beveren herr Bever, som forteller om Heksa Hvit, som har laget evig vinter i Narnia &ndash; men uten jul. De møter også, og inngår en allianse med løven Aslan for å bekjempe Heksa Hvit og hennes hær og makt.

Filmen hadde kinopremiere den 7. desember 2005. Fram til april 2006 ble det solgt kinobilletter for 700 millioner amerikanske dollar, noe som gjorde den til historiens 20ende mest innbringende film. DVD-en ble gitt ut 3. april 2006 i Storbritannia og 4. april samme år i Nord-Amerika og resten av Europa.

### Rolleliste

## ''Prins Caspian'' (2008)

* *Se også: [[Legenden om Narnia – Prins Caspian]]*

Filmen fra 2008 er basert på romanen ved samme navn. I likhet med filmen *Løven, heksa og klesskapet* ble denne filmen regissert av Andrew Adamson. Filmingen begynte på New Zealand 12. februar 2007. Kinopremieren fant sted den 16. mai 2008, og den 2. juni 2008 hadde filmen premiere i Norge.

Denne filmen følger opp handlingen i den første filmen; de samme fire barna reiser tilbake til Narnia og hjelper prins Caspian, den rette tronarvingen til Narnias trone, til å få makta fra hans onde onkel kong Miraz.

De rollene som figurerer både i den første filmen og i *Prins Caspian* fylles av de samme skuespillerne i begge filmene. Komponisten fra den første filmen, Harry Gregson-Williams, har også komponert filmmusikken til *Prins Caspian*. I *Prins Caspian* er det lagt mer vekt på filmeffekter, blant annet er det brukt en mye større Aslan, og filmen er populert med flere animerte vesener og det inngår mer spektakulære slagscener enn i den første filmen.

### Rolleliste

## ''Reisen til det ytterste hav'' (2010)

* *Se også: [[Legenden om Narnia - Reisen til det ytterste hav]]* 

Den tredje filmen er basert på boka med samme navn, og ble regissert av Michael Apted. Ben Barnes spilte rollen som prins Caspian også i denne filmen. Som i de to foregående filmene i serien spilte Skandar Keynes og Georgie Henley rollene som henholdsvis Edmund og Lucy Pevensie.

### Rolleliste

* Skandar Keynes – Edmund Pevensie
* Georgie Henley – Lucy Pevensie
* Will Poulter – Eustace Scrubb
* Ben Barnes – prins Caspian.
* Simon Pegg – musen Rippipip (stemme)
* Gary Sweet – lord Drinian
* Shane Rangi – en minotauren Tavros
* Liam Neeson – løven Aslan
* Laura Brent – stjernen Lilliandil
* Bille Brown – trollmannen Coriakin
* Terry Norris – lord Bern
* Bruce Spence – lord Rhoop
* Arabella Morton – Gael

## Referanser


## Eksterne lenker
* Filmenes offisielle hjemmeside